Chrósćicy. Kóžde lěto je mać Chróšćanskeje putniskeje hospody Monika Gerdesowa ze swojej přećelku Beatu Gruss po puću na wěstej etapje Jakuboweho puća z cilom Santiago de Compostela. W dźesać lětach stej wot Pólskeje přez Němsku a Francosku hač do Španiskeje dóšłoj, něhdźe 2 000 kilometrow. Wo lońšim puću mjez francoskim Moissac a španiskim Pamplona přednošujetej wonej ze swětłowobrazami jutře, 3. měrca, wot 19.45 hodź. w Chróšćanskej putniskej hospodźe. Hižo w 16 hodź su dźěći přeprošene na serbske dźěćace kino. Zdobom přeproša putniska mać hižo nětko na přidatnje do programa přiwzaty wječor, wusměrjeny cyle na póstny čas, do hospody. Sobotu, 17. měrca, w 19.45 hodź budźe hósć Ludwig Sachsa z Radworja. Pod hesłom „Žórło sylzow“ pokaza wón film a přednošuje wo Israelu.
Archiw a biblioteka přistupnej
szl_Latn szl_Latn